নবীগঞ্জ প্রতিনিধি ॥ নবীগঞ্জের দীঘলবাক ইউনিয়নের ধানোয়ার ঢালা নামক জলমহালের ঘুমন্ত পাহারাদারদের মঙ্গলবার গভীর রাতে ছুরিকাঘাত করে প্রায় অর্ধ লক্ষাধিক টাকার মাছ, নগদ টাকা ও মোবাইল ফোন লুটপাট করেছে একদল দূর্বৃত্ত। গতকাল বুধবার সকালে গুরুতর আহত অবস্থায় পাহাড়াদার সামছু মিয়া ও মনির সরকারকে উপজেলা স্বাস্থ্য কমপ্লেক্সে ভর্তি ও প্রাথমিক চিকিৎসা দেয়া হয়েছে। এ ব্যাপারে বিলের ইজারাদার পরেশ সরকার বাদী হয়ে বিজ্ঞ আদালতে ২৮ জনের বিরুদ্ধে মামলা করেছেন। বিজ্ঞ বিচারক মামলাটি তদন্তক্রমে প্রতিবেদন দেয়ার জন্য অফিসার ইনচার্জ নবীগঞ্জ থানাকে নির্দেশ দিয়েছেন। জানাযায়, ওই ইউনিয়নের বানিপাতা মৎস্য সমবায় সমিতি ধানোয়ার ঢালা নামক বিল ১৪১৮ বাংলা হতে ১৪২০ পর্যন্ত ৩ বছরের জন্য ইজারা গ্রহন করে দল কাটা লাগিয়ে মূল্যমান মাছ সংরক্ষন করে আসছে। বিলে ...